EkBass/fiwiki-20250220-pages-articles huggingface dataset:
Jonas Valančiūnas

Jonas Valančiūnas (s. 6. toukokuuta 1992 Utena) on liettualainen koripalloilija, joka edustaa NBA-seura New Orleans Pelicansia. == Ura == Valančiūnas pelasi koripalloa BC Lietuvos Rytasin juniorijoukkueissa, joista hän siirtyi BC Perlasiin vuonna 2008. Hän edusti seuraa tammikuuhun 2010 asti, jolloin hän palasi Rytasiin. Kaudella 2010–2011 Valančiūnas pelasi ensimmäistä kertaa Euroliigaa. Hän osallistui NBA:n vuoden 2011 varaustilaisuuteen, jossa Toronto Raptors varasi hänet tilaisuuden viidentenä pelaajana. Samalla hänestä tuli pienimmällä varausnumerolla varattu liettualainen. Valančiūnas pelasi kauden 2011–2012 vielä Rytasissa, mutta siirtyi Torontoon heinäkuussa 2012. Elokuussa 2015 Valančiūnas teki Raptorsin kanssa nelivuotisen ja arvioiden mukaan 64–70 miljoonan dollarin arvoisen jatkosopimuksen.http://www.nba.com/raptors/press- releases/valanciunas-082015http://www.suomikoris.com/2015/08/21/liettuan-nba- tahti-hulppeaan-jatkosopimukseen/ Syyskuussa hän saavutti Liettuan maajoukkueessa EM-hopeaa, ja hänet valittiin EM-turnauksen tähdistökentälliseen.http://www.eurobasket2015.org/en/compID_qMRZdYCZI6EoANOrUf9le2.season_2015.roundID_9322.coid_1G5HHn4IJKElOrQ5ytLr01.articleMode_on.html Valanciunas myytiin vuonna 2019 Memphis Grizzliesiiin ja edelleen kesällä 2021 New Orleans Pelicansiin. == Lähteet == == Aiheesta muualla == Luokka:Liettualaiset koripalloilijat Luokka:Vuonna 1992 syntyneet Luokka:Elävät henkilöt
Van Damme

Van Damme on seuraavien henkilöiden suku- tai taiteilijanimi: * Art Van Damme (1920–2010), yhdysvaltalainen jazz-harmonikansoittaja * Ivo Van Damme (1954–1976), belgialainen keskimatkojen juoksija, jonka mukaan on saanut nimensä urheilukilpailu Memorial Van Damme * Jean-Claude Van Damme (oik. Jean- Claude Van Varenberg, s. 1960), belgialainen itämaisten taistelulajien taitaja, elokuvanäyttelijä, -käsikirjoittaja ja -tuottaja * Jelle Van Damme (s. 1983), belgialainen jalkapalloilija * Johannes van Damme (k. 1994), alankomaalainen insinööri ja huumerikollinen * Miguel Van Damme (1993–2022), belgialainen jalkapallomaalivahti * Robert Van Damme (s. 1969), tšekkiläinen pornonäyttelijä.
Souleymane Cissé

Souleymane Cissé (21. huhtikuuta 1940 Bamako, Ranskan Sudan – 19. helmikuuta 2025 Bamako, Mali) oli malilainen elokuvaohjaaja, joka on Ousmane Sembènen ohella yksi Afrikan merkittävimmistä elokuva-alan pioneereista. Häntä onkin kutsuttu yhdeksi afrikkalaisen elokuvan isistä. Cissé syntyi kolonialistiseen Afrikkaan, Ranskan Sudaniin, melko vaatimattomiin oloihin hartaaseen muslimiperheeseen. Hän kuului siihen valittujen ryhmään, joka lähetettiin opiskelemaan ulkomaille. Cissé opiskeli Moskovassa vuosina 1961–1969 useiden apurahojen turvin ensin valokuvausta ja koneenkäyttämistä, kunnes viimein pääsi opiskelemaan varsinaista elokuvantekoa. Uransa Malissa Cissé aloitti kuvaamalla dokumentteja. Ensimmäisen pitkän elokuvansa, Den Muso, hän toteutti vuonna 1975. Hän on voittanut Afrikan merkittävimpiin elokuvapalkintoihin kuuluvan Fespacon Yennengan kultaisen oriin kahdesti (1979 elokuvalla Baara ja 1983 elokuvalla Finye ). Länsimaissa Cissén elokuvista tunnetuimpiin lukeutuu Yeelen (1987), joka voitti saman vuoden Cannesin elokuvajuhlien tuomariston palkinnon. Cissé vieraili Sodankylän elokuvajuhlilla kesäkuussa 2011. == Valikoitu filmografia == * Den Muso (1975) * Baara (1978) * Finyè (1982, suom. Tuuli) * Yeelen (1987) * Waati (1995) * Min Yé (2009) * Oka (2015) ==Lähteet== == Aiheesta muualla == * == Kirjallisuutta == * Bagh, Peter von: ”Elokuvan taika”, Souleymane Cissén haastattelu ja oheisjuttu, Filmihullu 4/2011. Luokka:Malilaiset elokuvaohjaajat Luokka:Vuonna 1940 syntyneet Luokka:Vuonna 2025 kuolleet
Lewis Williamson

Lewis Williamson (s. 11. marraskuuta 1989 Dundee, Skotlanti, Iso-Britannia) on brittiläinen moottoriurheilija. == Ura == Hän aloitti uransa karting-sarjoissa kahdeksanvuotiaana voittaen British Open-, British Grand Prix Super Kart-, The Scottish Open- ja 125 ICC -tittelit vuoteen 2008 mennessä. Vuonna 2008 Williamson siirtyi Britannian Formula Renault -sarjaan. Hän sijoittui kuudenneksi talvisarjassa ja neljänneksi Portugalin Formula Renault -talvisarjassa. Hän ajoi myös muutaman kilpailun Formula Jedi -sarjassa. Vuonna 2009 Williamson sijoittui kymmenenneksi Britannian Formula Renault -sarjassa. Samana vuonna hän sai British Racing Driver's Clubin Rising Star -palkinnon. Hän jatkoi sarjassa seuraavana vuonna sijoittuen sarjan toiseksi. Palkinnoksi Williamson sai McLaren Autosport Awardin ja mahdollisuuden testata McLarenin F1-autoa. Vuonna 2011 Williamson kilpaili World Series by Renault -sarjassa neljä kilpailua saavuttamatta pisteitä. Hän kilpaili myös GP3-sarjassa Arden-tallissa. Hän starttasi paalupaikalta Valencian kilpailuun, jossa hän sijoittui toiseksi. Sprinttikilpailussa hän ajoi kuudenneksi. Hän voitti yhden kilpailun Silverstonen sprinttikilpailussa ja sijoittui sarjan kahdeksanneksi. Vuonna 2012 Williamson kilpaili jälleen World Series by Renault -sarjassa.Thecheredflag Hän ajoi viisi kilpailua, kunnes hänet korvattiin António Félix da Costalla. Myöhemmin Williamson teki paluun GP3-sarjaan siirtyen Status GP -talliin. Status GP sing up Scottish racer Lewis Williamson Hän keräsi 11 pistettä sijoittuen sarjan 17:ksi. Vuonna 2013 Williamson jatkoi GP3:ssa uudessa Bamboo Engineering -tallissa. Hän saavutti yhden kolmossijan ja 44 pistettä sijoittuen sarjan 11:ksi. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2011 MW Arden TUR FEA Kesk. TUR SPR 20 ESP FEA 14 ESP SPR 9 EUR FEA 2 EUR SPR 6 GBR FEA 7 GBR SPR 1 GER FEA 2 GER SPR 14 HUN FEA 6 HUN SPR Kesk. BEL FEA 9 BEL SPR DNS ITA FEA 18 ITA SPR 10 31 8. 2012 Status Grand Prix ESP FEA ESP SPR MON FEA MON SPR EUR FEA EUR SPR GBR FEA GBR SPR GER FEA 13 GER SPR Kesk. HUN FEA 10 HUN SPR 5 BEL FEA 8 BEL SPR 7 ITA FEA 19 ITA SPR Kesk. 11 17. 2013 Bamboo Engineering ESP FEA 11 ESP SPR 7 VAL FEA 19 VAL SPR 17 GBR FEA 25† GBR SPR 14 GER FEA 4 GER SPR 4 HUN FEA 24 HUN SPR Kesk. BEL FEA 14 BEL SPR 10 ITA FEA 4 ITA SPR 3 ABU FEA ABU SPR 44 11. ==Lähteet== Luokka:Brittiläiset autourheilijat Luokka:Vuonna 1989 syntyneet Luokka:Elävät henkilöt Luokka:Formula Renault 3.5 -kuljettajat Luokka:GP3-kuljettajat
Kahden ladun poikki

Kahden ladun poikki on Armand Lohikosken ohjaama, vuonna 1958 valmistunut mustavalkoinen suomalainen elokuva. Elokuva perustuu Einari Vuorelan romaaniin Kahden ladun poikki (1926). Elokuvan asetelma on kolmiodraama, jossa lemmenparina ovat Humu (Tapio Rautavaara) ja rikkaan ikääntyneen miehen kanssa rakkaudettomassa avioliitossa elävä kaunotar Anna (Anneli Sauli). Tukkilaisilla on elokuvassa suuri osuus.Päivän elokuvia. Tv-maailma 25–26/2011, s. 17. Lohikoski ohjasi elokuvan vastahakoisesti, ja kritiikeissä sitä on pidetty epäonnistuneena. Tuottaja T. J. Särkkä piti kiinni käsikirjoituksen tarkasta noudattamisesta, ja ohjaaja sanoi työstä myöhemmin, että se oli ”kurja plagiaatti Juhani Ahon Juhasta”.Pajukallio, Arto: Elokuvat. Helsingin Sanomat 28.6.2011, s. B 11. ==Näyttelijät== ==Lähteet== ==Aiheesta muualla== * Luokka:Tukkilaiselokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1958 suomalaiset elokuvat Luokka:Armand Lohikosken ohjaamat elokuvat
Louis C.K.

Louis C.K. (oikealta nimeltään Louis Székely, s. 12. syyskuuta 1967 Washington) on yhdysvaltalainen stand up -koomikko, käsikirjoittaja, elokuvaohjaaja, näyttelijä ja tuottaja. ==Elämä ja ura== Louis C.K. on isänsä puolelta meksikolais-unkarilainen ja äitinsä puolelta irlantilainen. Hän syntyi Washingtonissa 12. syyskuuta 1967 ja asui Méxicossa seitsenvuotiaaksi asti, kunnes hänen perheensä muutti takaisin Yhdysvaltoihin, Massachusettsiin. Hänellä on yhä Meksikon kansalaisuus. Louis kasvoi yksinhuoltajaäitinsä ja kolmen sisaruksensa kanssa. Louis C.K. muutti New Yorkiin vuonna 1989 ja aloitti stand up -koomikon uran. Hän työskenteli 1990-luvun alussa käsikirjoittajana Caroline’s Comedy Hourissa, Late Night with Conan O’Brienissa, ja myöhemmin The Dana Carvey Show'ssa ja The Chris Rock Show'ssa. Vuonna 2001 Louis C.K. ohjasi elokuvan Pootie Tang – supersankari. Vuonna 2006 hän loi HBO-kanavalle sarjan Lucky Louie, jota esitettiin yhden kauden ajan. Pian sen jälkeen hän julkaisi sarjan suosittuja komediaesitystallenteitaan oman verkkosivustonsa kautta. Vuonna 2010 hän loi FX-kanavalle sarjan Louie, jota hän käsikirjoittaa ja ohjaa itse. Louisin komiikka perustuu usein hänen omaan elämäänsä ikääntyvänä sinkkuisänä. Hänellä on kaksi lasta vuonna 2008 päättyneestä avioliitostaan. ==Tunnustukset== Louis C.K. on voittanut komediakäsikirjoittamisesta kuusi Emmy-palkintoa. Hän on voittanut parhaan komedia-albumin Grammy-palkinnon vuosina 2011, 2015 ja 2021. == Filmografia == Vuosi Nimike 1993–1994 Late Night with Conan O’Brien 1996 The Dana Carvey Show HBO Comedy Half-Hour 1996–1997 Dr. Katz, Professional Therapist 1997 The Chris Rock Show 2001 Comedy Central Presents 2002 Home Movies 2005 One Night Stand 2006–2007 Lucky Louie 2007 Shameless 2008 Diminished Capacity Welcome Home, Roscoe Jenkins Role Models Chewed Up 2009 Valehtelemisen sietämätön keveys Puisto-osasto 2010– Louie 2011 Hilarious 2013 Blue Jasmine American Hustle ==Lähteet== == Aiheesta muualla == * Louis C.K:n kotisivut Luokka:Yhdysvaltalaiset stand up -koomikot Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Yhdysvaltalaiset elokuvakäsikirjoittajat Luokka:Yhdysvaltalaiset televisiokäsikirjoittajat Luokka:Yhdysvaltalaiset elokuvaohjaajat Luokka:Yhdysvaltalaiset televisio- ohjaajat Luokka:Vuonna 1967 syntyneet Luokka:Elävät henkilöt
Oliver Konsa

Oliver Konsa (s. 4. maaliskuuta 1985 Tartto, Viron SNT) on virolainen jalkapalloilija, joka edustaa Viron pääsarjassa pelaavaa JK Nõmme Kaljua. Hyökkääjänä pelaava Konsa on pelannut myös Viron maajoukkueessa. == Saavutukset == * Viron mestaruus 2010 ** pronssia 2007 * Viron cup kaudella 2008–09 * Viron supercup 2009 == Lähteet == * Profiili soccerway.com:issa * Profiili transfermarkt.co.uk:ssa === Viitteet === Luokka:Virolaiset jalkapalloilijat Luokka:Vuonna 1985 syntyneet Luokka:Elävät henkilöt
Wager

Wager tarkoittaa seuraavia: == Sukunimi == *Eija Wager (s. 1951), suomalainen toimittaja ja tietokirjailija *Leif Wager (1922–2002), suomalainen näyttelijä ja laulaja *Lasse Wager (1896–1986), suomalainen oopperalaulaja, näyttelijä ja taidemaalari *Merit Wager (s. 1946), ruotsinsuomalainen kansalaisaktivisti ja kolumnisti *Odd Wager (1921–2017), professori *Walter Wager (1924–2004), yhdysvaltalainen jännityskirjailija *Henry Wager Halleck (1815–1972), yhdysvaltalainen upseeri == Etunimi == *Wager Swayne (1834–1902), Alabaman kuvernööri == Britannian kuninkaallinen laivasto == * HMS Wager (1739), 28-tykkinen kuudennen luokan alus * HMS Wager (1744), 20-tykkinen kuudennen luokan alus * HMS Wager (R98), W-luokan hävittäjä.
Teille ei tarjoilla promo

Teille ei tarjoilla promo on rap-artisti Jodarokin 15. lokakuuta 2004 julkaistu albumi. Sen julkaisi Hella Records. == Kappaleet == # Osta Intro # E-I-O Jlaini Remake # Vaa dippaa friistaili # Wäiski friistaili # Anna sen näkyy 2 # KELA sitä # Ylös ylös (mukana Tono) # Menkää pois # Ota vähä Skit # Reissuviisu (mukana Tono) # Rahaa, ei aivoja friistaili # Meiän musaa (mukana Ali) # Jokakerta friistaili Luokka:Jodarokin albumit Luokka:Lahti-Sampan tuottamat albumit Luokka:Vuoden 2005 albumit
Eino Puri

Eino Puri (s. 7. toukokuuta 1988 Tartto, Viron SNT, Neuvostoliitto) on virolainen jalkapalloilija, joka edustaa Meistriliigassa pelaavaa JK Nõmme Kaljua. Hän on pelipaikaltaan keskikenttäpelaaja. Purin kaksoisveli Sander on myös maajoukkuetason jalkapalloilija.http://www.transfermarkt.de/de/eino-puri- verlaengert/news/anzeigen_33693.html == Saavutukset == * Meistriliigan voitto 2006, 2007, 2008, 2009 * Viron cup 2005, 2007 == Lähteet == * Profiili soccernet.ee:ssä * Profiili soccerway.com:issa * Profiili transfermarkt.co.uk:ssa === Viitteet === Luokka:Virolaiset jalkapalloilijat Luokka:Vuonna 1988 syntyneet Luokka:Elävät henkilöt
Stabiili asunnoton

Stabiili asunnoton on rap-artisti Jodarokin toinen sooloalbumi. Sen julkaisi Hella Records vuonna 2004. Kappaleesta "Ylös, ylös" julkaistiin musiikkivideo vuonna 2006.http://www.youtube.com/watch?v=8Vb2iT31Hs0 == Kappaleet == # En Siihe lähe INTRO (0:55) # Alkusanat (mukana Mr. Brown) (1:17) # E-I-O originaali (4:00) # KELA sitä (3:39) # Reissuviisu (mukana Tono Slono) (4:02) # Aivan sama (mukana Hannibal) (3:50) # Hemmetin simppeliä SKIT (0:08) # Ylös, ylös (laulu Tono Slono) (4:46) # Missä jäbä on SKIT (0:41) # Romanttinen diskobiisi (mukana Unelma Säleikkö) (3:49) # Kotiin (mukana Rudy) (5:47) # Internettiyhteys (laulu Aksim) (4:08) # Meiä musaa (mukana Seyed Ali) (3:34) # Puukko-B & Lokki Freestyle (mukana Puukko-B) (5:22) # O-I-E (J.Laini Remake) (4:20) == Biitit == * Joda: 1, 2, 12 * PsyggaeSounds: 3 * Walka: 4 * Ällistysmies: 5 * Joda & Ali: 6 * Lempo: 8 * DJ J-Laini: 10, 15 * Rolf Santana: 11 * Seyed Ali: 13 == Lähteet == Luokka:Jodarokin albumit Luokka:Lahti-Sampan tuottamat albumit Luokka:Vuoden 2004 albumit
Hukattu aika

Hukattu aika on rap-artisti Jodarokin ensimmäinen sooloalbumi. Sen julkaisi Hella Records vuonna 2004. == Kappaleet == # # # # # # # # # # # # # # # == Biitit == * Walka: 1, 8 * Kilari Audio: 2 * Timmi: 3 * Jodarok: 4, 6, 7, 10, 12, 13 * Seyed Ali: 5 * TKK: 9, 14 * Lempo: 11 * Ramihuana: 15 Luokka:Vuoden 2004 albumit Luokka:Vuoden 2004 esikoisalbumit Luokka:Jodarokin albumit Luokka:Lahti-Sampan tuottamat albumit Luokka:Kilari Audion tuottamat albumit
Shaolinin 36. kammio

Shaolinin 36. kammio (, ) on Liu Chia-Liangin ohjaama hongkongilainen kung fu -elokuva vuodelta 1978. Se kertoo rauhaa rakastavasta Liu Yu-Te -nimisestä nuorukaisesta, joka alkaa janota kostoa mantshurialaisten joukkojen tapettua hänen perheensä. Hän liittyy Shaolinin kung fu -koulun oppilaisiin kehittyäkseen taistelulajien mestariksi. Elokuvalle tehtiin kaksi jatko-osaa. == Lähteet == == Aiheesta muualla == * * Luokka:Kungfuelokuvat Luokka:Vuoden 1978 elokuvat Luokka:Hongkongilaiset elokuvat
Ulkokrunnin loisto

Ulkokrunnin loisto eli niin sanottu Rautapooki on Krunnien saaristoon kuuluvalla Ulkokrunnin saarella sijaitseva vuonna 1936 rakennettu noin 30 metrin korkuinen ristikkorakenteinen loistotorni. Loisto ei ole enää turvalaitekäytössä: sen asetyleenikaasulla toimiva lyhtylaitteisto on sammutettu vuonna 1982 ja purettu. Valmistuttuaan loisto toimi Ulko- ja Maakrunnin saarten välistä johtavan Oulun–Kemin 10 metrin väylän linjaloistona. Loiston sammuttamisen jälkeen laivaväylän valo-ohjauslaitteet korvattiin erilliseen mastoon sijoitetuilla valolaitteilla. 1980-luvun lopussa tai 1990-luvun alussa valolaitteet asennettiin Ulkokrunnin tunnusmajakkaan. ==Lähteet== ==Aiheesta muualla== * Geocahing.com: Cache details: Pookinokka Luokka:Suomen loistot Luokka:Perämeri Luokka:Iin rakennukset ja rakennelmat
Jill Valentine

Jill Valentine on kuvitteellinen hahmo Resident Evil -sarjan peleissä, elokuvissa ja kirjoissa. == Esiintymiset == === Videopelit === ====Resident Evil==== Jill esiintyy ensimmäistä kertaa vuonna 1996 julkaistussa pelissä Resident Evil, jossa hän on toinen pelattavista hahmoista. Vuonna 1998 Jill osallistuu S.T.A.R.S.-ryhmän Alpha-tiimin kanssa operaatioon Arklayn vuoristossa ja kohtaa salaperäisessä kartanossa kamalia hirviöitä ja vaarallisia ansoja. Vuonna 2002 pelistä julkaistiin GameCube-uusioversio. Jillin toinen esiintyminen on Resident Evil 3: Nemesiksessä, jossa hän on toinen pelattavista hahmoista. Vuoden 1998 syksyllä Jill aikoo paeta viruksen aiheuttamaan kaaokseen joutuneesta Raccoon Citystä, mutta kohtaa ennennäkemättömän vaarallisen tuhoajan, Nemesiksen. Vuonna 2020 pelistä julkaistiin uusioversio. Resident Evil: The Umbrella Chroniclesissa Jill on pelattavana Resident Evil 3: Nemesikseen perustuvassa Raccoon’s Destruction -skenaariossa ja vuonna 2003 Chris Redfieldin kanssa suoritetussa hyökkäyksessä Umbrella-korporaation tukikohtaan Kaukasukselle. Jillin rooli Resident Evil 5:n pääpelissä on melko vähäinen, mutta hän on pelattavana The Mercenaries -minipelissä sekä Lost in Nightmares ja Desperate Escape -lisäepisodeissa. Jill esiintyy myös Resident Evil: The Mercenaries 3D:ssä ja Resident Evil: Revelationsissa. ==== Muut pelit ==== Jill on mukana Capcomin kehittämissä taistelupeleissä Marvel vs. Capcom 2: New Age of Heroes ja Marvel vs. Capcom 3: Fate of Two Worlds, joista jälkimmäisessä esiintyy myös Resident Evil -hahmot Albert Wesker ja Chris Redfield. ===Elokuvat === Sienna Guilloryn esittämä Jill esiintyi valkokankaalla ensimmäistä kertaa toisessa Resident Evil -elokuvassa, Resident Evil: Apocalypsessa, jossa hänen roolinsa oli merkittävä. Hänen oli tarkoitus olla mukana Resident Evil: Tuhossa, mutta Guillorylla oli tuolloin muita töitä. Resident Evil: Afterlifessa Jill esiintyy vain hetken elokuvan lopussa, mutta hänen roolinsa Resident Evil: Retributionissa on merkittävämpi. === Kirjat === Jill esiintyy S. D. Perryn kirjoittamissa romaaneissa Resident Evil: The Umbrella Conspiracy ja Resident Evil: Nemesis. == Ääninäyttelijät == Videopelit Videopelit Videopelit Vuosi Peli Näyttelijä 1996 Resident Evil Lisa Faye 1999 Resident Evil 3: Nemesis Catherine Disher 2002 Resident Evil Heidi Anderson 2007 Resident Evil: The Umbrella Chronicles Patricia Ja Lee 2009 Resident Evil 5 Patricia Ja Lee 2011 The Mercenaries 3D Patricia Ja Lee 2011 Marvel vs. Capcom 3: Fate of Two Worlds Kari Wahlgren 2011 Ultimate Marvel vs. Capcom 3 Kari Wahlgren 2012 Resident Evil: Revelations Michelle Ruff 2012 Resident Evil: Operation Raccoon City Michelle Ruff 2015 Resident Evil: Revelations 2 Michelle Ruff 2020 Resident Evil 3 Nicole Tompkins 2021 Dead by Daylight Chaney Crabb Elokuvat Elokuvat Elokuvat Vuosi Elokuva Näyttelijä 2023 Resident Evil: Death Island Nicole Tompkins ==Lähteet== == Aiheesta muualla == *Resident Evil Wiki Luokka:Resident Evil -pelien henkilöhahmot Luokka:Kuvitteelliset poliisit Luokka:Kuvitteelliset sotilaat Luokka:Kuvitteelliset kamppailulajien harrastajat
Elaine Stewart

Elaine Stewart, oik. Elsy Steinberg, (31. toukokuuta 1930 Montclair, New Jersey, Yhdysvallat – 27. kesäkuuta 2011 Beverly Hills, Kalifornia, Yhdysvallat) oli yhdysvaltalainen näyttelijä ja malli. == Elämä == Steinberg avioitui vuonna 1961 näyttelijä Bill Carterin kanssa. Hän erosi Carterista 1963 ja avioitui televisiotuottaja Merrill Heatterin kanssa, jonka kanssa hän sai tyttären. == Ura == Stewartin kuvia on ollut esimerkiksi Playboyssa ja Photoplayssa. Ensimmäinen elokuvarooli, tosin pieni ja kreditoimaton, hänellä oli Dean Martinin ja Jerry Lewisin komedioihin kuuluvassa elokuvassa Laivaston monnit. Lailan sivurooli hänellä oli Hollywood-elämää kuvaavassa menestyselokuvassa Särkyneiden haaveiden kaupunki (1952). Muita elokuvia ovat esimerkiksi Vincente Minnellin ohjaama elokuva Lumottu laakso (1954) sekä elokuvat Hajji Baban seikkailut (1954) ja Kaksintaistelu vuorilla (1957). == Lähteet == ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset mallit Luokka:Vuonna 1930 syntyneet Luokka:Vuonna 2011 kuolleet
Kabul Bank

Kabul Bank on yksityinen afganistanilainen liikepankki, joka on perustettu 2004. Pankki joutui talousvaikeuksiin vuonna 2010, ja Afganistanin keskuspankki Da Afghanistan Bank (DAB) otti sen haltuunsa. Pankissa paljastui korruptio, ja pankin johto oli myöntänyt itselleen lainoja ohi kirjanpidon ja ostanut kiinteistöjä Dubaista. Afganistanin keskupankin johtaja Abdul Qadir Fitrat nimesi parlamentissa henkilöitä, joiden hän katsoo olevan vastuussa Kabul Bankin vaikeuksista. Hän lähti kesäkuussa 2011 maanpakoon Yhdysvaltoihin koettuaan tilanteen aiheuttavan hengenvaaran.Afganistanin keskuspankin johtaja pakeni Yhdysvaltoihin Yle.fi, uutiset, 28.6.2011 Kabul Bankin omistajia ovat Afganistanin presidentin Hamid Karzain ja varapresidentin veljet. ==Lähteet== Luokka:Pankit Luokka:Afganistanilaiset yritykset Luokka:Kabul
Afganistanin keskuspankki

Afganistanin keskuspankki Da Afghanistan Bank (DAB) () on 1939 perustettu Afganistanin valtionpankki, joka säätelee maan pankkitoimintaa ja rahaliikennettä.1382 Annual Financial Statements Da Afghanistan Bank , viitattu 18.9.2012 Kun merkittävä yksityinen liikepankki Kabul Bank joutui talousvaikeuksiin vuonna 2010, Afganistanin keskuspankki Da Afghanistan Bank (DAB) otti sen haltuunsa. Keskupankin johtaja Abdul Qadir Fitrat nimesi parlamentissa henkilöitä, joiden hän katsoo olevan vastuussa Kabul Bankin vaikeuksista. Hän lähti kesäkuussa 2011 maanpakoon Yhdysvaltoihin koettuaan tilanteessa syntyneen hengenvaaraa.Afganistanin keskuspankin johtaja pakeni Yhdysvaltoihin Yle.fi, uutiset, 28.6.2011 ==Lähteet== ==Aiheesta muualla== * Da Afghanistan Bank Afganistan Luokka:Afganistanin talous
Livingston

Livingston voi tarkoittaa ainakin seuraavia: ;Paikkoja * Livingstoninsaari, saari Antarktiksella * Livingston No. 331, kunta Kanadassa * Livingston, kaupunki Guatemalassa * Livingston, kaupunki Skotlannissa * Livingston Village, kylä Skotlannissa * Livingston, kaupunki Alabamassa * Livingston, kunta Etelä-Carolinassa * Livingston, kylä Georgiassa * Livingston, kunta Illinoisissa * Livingston, kaupunki Kaliforniassa * Livingston, kaupunki Kentuckyssä * Livingston, kunta Louisianassa * Livingston, kaupunki Montanassa * Livingston, kunta (township) New Jerseyssä * Livingston, kunta New Yorkissa * Livingston Manor, kylä New Yorkissa * Livingston, kunta Tennesseessä * Livingston, kunta Texasissa * Livingston, kunta Wisconsinissa * Livingstonin piirikunta, piirikunta Illinoisissa * Livingstonin piirikunta, piirikunta Kentuckyssä * Livingstonin piirikunta, piirikunta Louisianassa * Livingstonin piirikunta, piirikunta Michiganissa * Livingstonin piirikunta, piirikunta Missourissa * Livingstonin piirikunta, piirikunta New Yorkissa ;Henkilöitä * Livingston, intialainen tamilinäyttelijä * Edward Livingston (1764–1836), yhdysvaltalainen poliitikko, ulkoministeri 1831-1833 * Jay Livingston (1915–2001), yhdysvaltalainen elokuvasäveltäjä ja lauluntekijä * Jerry Livingston (1909–1987), yhdysvaltalainen lauluntekijä * Neville O'Riley Livingston (1947–2021), Bunny Wailer, jamaikalainen reggaemuusikko ja lauluntekijä * Robert Livingston (1908–1974), yhdysvaltalainen jääkiekkoilija * Robert R. Livingston (1746–1813), yhdysvaltalainen poliitikko, ulkoministeri 1781–1783 * Shaun Livingston (s. 1985), yhdysvaltalainen koripalloilija * Theodore Livingston, Grand Wizard Theodore (s. 1963), yhdysvaltalainen hip hop -DJ ;Muita * Livingston, englantilainen rockyhtye. ==Katso myös== * Livingstone
Jonas Jonasson

Jonas Jonasson voi viitata seuraaviin henkilöihin: *Jonas Jonasson (1817–1895), ruotsalainen poliitikko *Jonas Jonasson (1821–1908), ruotsalainen poliitikko *Jonas Jonasson (s. 1967), ruotsalainen muusikko *Jonas Jonasson (s. 1961), ruotsalainen kirjailija
Haamukirjoittaja (täsmennyssivu)

Haamukirjoittaja voi tarkoittaa ainakin seuraavia: * haamukirjoittaja, kirjailija, joka kirjoittaa teoksen toisen nimissä, yleensä toimeksiannosta * Haamukirjoittaja, vuonna 2007 ilmestynyt Robert Harrisin romaani * Haamukirjoittaja, vuonna 2015 esitetty suomalainen draamasarja * The Ghost Writer (myös Haamukirjoittaja), vuonna 2010 valmistunut Roman Polanskin elokuva
Serrano-luokka

Serrano-luokka oli toisessa maailmansodassa palvellut Chilen laivaston hävittäjäluokka, johon kuului kuusi alusta. Alukset tilattiin John I. Thornycroft and Companyltä Woolstonista ja niiden tehtävänä oli parantaa maan kykyä suojata pitkää rantaviivaansa. Alukset valmistuivat 1929, jolloin ne osoittautuivat liian heikosti valmistetuiksi operoidakseen Chilen etelärannikon myrskyisillä vesillä. == Alukset == Serrano-luokan hävittäjätWhitley, M. J. s. 31 Nimi Telakka Kölinlasku Vesille Valmis Kohtalo Serrano John I. Thornycroft and Company, Woolston 21. kesäkuuta 1927 25. tammikuuta 1928 18. joulukuuta 1928 palveluksesta 29. syyskuuta 1966 Orella Thornycroft 21. kesäkuuta 1927 8. maaliskuuta 1928 18. joulukuuta 1928 palveluksesta 29. syyskuuta 1966 Hyatt Thornycroft 23. syyskuuta 1927 21. heinäkuuta 1928 15. huhtikuuta 1929 palveluksesta 30. tammikuuta 1963 Aldea Thornycroft 8. maaliskuuta 1928 24. marraskuuta 1928 26. heinäkuuta 1929 palveluksesta 12. helmikuuta 1958 Videla Thornycroft 25. tammikuuta 1928 16. lokakuuta 1928 26. heinäkuuta 1929 palveluksesta 12. helmikuuta 1958 Riquelme Thornycroft 18. heinäkuuta 1927 21. toukokuuta 1928 15. huhtikuuta 1929 palveluksesta 30. tammikuuta 1963 ==Lähteet== * * === Viitteet === *
Siim-Tanel Sammelselg

Siim-Tanel Sammelselg (s. 18. toukokuuta 1993 Tallinna) on virolainen mäkihyppääjä. Sammelselg kilpaili neljissä nuorten MM-kilpailuissa 2010–2013 sijoittuen henkilökohtaisessa kilpailussa parhaimmillaan 44:nneksi 2013 ja joukkuekilpailussa kymmenenneksi 2011. Sammelselg osallistui neljään maailmancupin joukkuekilpailuun vuosina 2007–2012. Näissä Viro oli parhaimmillaan yhdeksäs Lahdessa 2011. Hän osallistui neljään henkilökohtaiseen maailmancupin kilpailuun 2014−2015 sijoittuen parhaimmillaan 45:nneksi Sapporossa tammikuussa 2014. Hänen paras sijoituksensa Fis-cupissa on 13:s ja Continental Cupissa 16:s. == Lähteet == * Luokka:Virolaiset mäkihyppääjät Luokka:Vuonna 1993 syntyneet Luokka:Elävät henkilöt
G. I. Lindström

Gustaf Israel Lindström (23. joulukuuta 1821 Turku – 17. heinäkuuta 1877 Hämeenlinna) oli suomalainen pappi ja lukion lehtori. Lindströmin vanhemmat olivat turkulainen oikeusraatimies Karl Johan Lindström ja hänen toinen vaimonsa Anna Maria Plomqvist. Lindström kävi Turun triviaalikoulua ja Turun lukiota päästen ylioppilaaksi 1842. Hän valmistui filosofian kandidaatiksi ja maisteriksi 1847, teologian kandidaatiksi 1853 sekä teologian lisensiaatiksi ja tohtoriksi 1857. Lindström vihittiin papiksi 1856. Lindström toimi Turun yläalkeiskoulun vt. apulaiskollegana vuodesta 1853 ja vakinaisena kollegana 1854. Hän oli Hämeenlinnan lukion (alkeisoppilaitoksen) teologian lehtorina vuodesta 1857. Lindström kirjoitti myös runoja ruotsin kielellä. Lindström oli naimisissa vuodesta 1854 Fredrika Charlotta Timmin kanssa. == Teoksia == * Beskrifning öfver Eura socken. Finska Litteratur–Sällskapet, Helsingfors 1850 (ilmestyi E. W. Petterssonin suomentamana nimellä Kuvaus Euran pitäjästä, Euran nuorisoseura, Helsinki 1944, Kertun kilta, Espoo 1987) * Armo–välikappaleet : Lutherin vähän katkismuksen kolmas, neljäs ja kuudes pääkappale ; tekijän perillisten luvalla suom. S. Hirvonen. Hämäläinen, Hämeenlinna 1882 == Lähteet == * * Luettu 27.6.2011. Luokka:Suomalaiset opettajat Luokka:Suomen evankelis-luterilaisen kirkon papit Luokka:Vuonna 1821 syntyneet Luokka:Vuonna 1877 kuolleet
Dougie Hamilton

Dougie Hamilton (s. 17. kesäkuuta 1993 St. Catharines, Toronto, Ontario) on kanadalainen jääkiekkoilija, pelipaikaltaan puolustaja. Hän edustaa NHL- joukkue New Jersey Devilsia. Boston Bruins varasi Hamiltonin yhdeksäntenä pelaajana NHL:n varaustilaisuudessa kesällä 2011. Huhtikuussa 2011 NHL:n kykyjenetsijäpalvelu arvioi hänet Pohjois-Amerikassa pelaavista kenttäpelaajista neljänneksi parhaaksi. Hänen vanhempansa Doug ja Lynn olivat myös ammattitason urheilijoita, ja he edustivat Kanadan joukkuetta olympialaisissa 1984, tosin lajit olivat soutu ja koripallo. Hänen veljensä Freddie varattiin San Jose Sharksin joukkueeseen vuonna 2010 numerolla 129. Hamilton aloitti pelaajauransa St. Catharines Falconsin joukkueessa Eastern AAA Hockey Leaguessa, joka on osa Ontarion nuorten jääkiekkoyhdistystä. Sittemmin hän edusti OHL-joukkue Niagara IceDogsia, kunnes siirtyi NHL-joukkue Boston Bruinsiin. 26\. kesäkuuta 2015, kolmen Bruinsissa pelatun kauden jälkeen, Hamilton siirtyi Calgary Flamesiin. Flames hankki hänet vaihdossa ensimmäisen kierroksen varausvuoroon ja kahteen toisen kierroksen varausvuoroon samana päivänä järjestettävässä NHL:n varaustilaisuudessa. Heinäkuussa 2021 Hamilton solmi seitsemän vuoden ja arvoltaan yhteensä 63 miljoonan dollarin sopimuksen Devilsin kanssa. https://www.sportsnet.ca/nhl/article/devils-signing-defender-dougie-hamilton- seven-year-63m-deal/ ==Tilastot== 2008–2009 St. Catharines Falcons OMHA 67 20 33 53 26 – – – – – 2009–2010 Niagara IceDogs OHL 64 3 13 16 34 5 0 1 1 4 2010–2011 Niagara IceDogs OHL 67 12 46 58 77 14 4 12 16 16 2011–2012 Niagara IceDogs OHL 49 17 55 72 47 19 5 18 23 16 2012–2013 Niagara IceDogs OHL 32 8 33 41 32 – – – – – Boston Bruins NHL 42 5 11 16 14 7 0 3 3 0 2013–2014 Boston Bruins NHL 64 7 18 25 40 12 2 5 7 14 2014–2015 Boston Bruins NHL 72 10 32 42 41 – – – – – 2015–2016 Calgary Flames NHL 82 12 31 43 46 – – – – – 2016–2017 Calgary Flames NHL 81 13 37 50 64 4 0 1 1 8 2017–2018 Calgary Flames NHL 82 17 27 44 64 – – – – – 2018–2019 Carolina Hurricanes NHL 82 18 21 39 54 15 3 4 7 10 2019–2020 Carolina Hurricanes NHL 47 14 26 40 32 5 1 1 2 4 2020–2021 Carolina Hurricanes NHL 55 10 32 42 35 11 2 3 5 12 2021–2022 New Jersey Devils NHL 62 9 21 30 34 – – – – – 2022–2023 New Jersey Devils NHL 82 22 52 74 50 12 1 3 4 2 2023–2024 New Jersey Devils NHL 20 5 11 16 20 – – – – – 12 kautta yhteensä NHL 771 142 319 461 494 66 9 20 29 50 4 kautta yhteensä OHL 212 40 147 187 190 38 9 31 40 36 ==Lähteet== * ===Viitteet=== Luokka:Kanadalaiset jääkiekkoilijat Luokka:New Jersey Devilsin pelaajat Luokka:Boston Bruinsin varaamat pelaajat Luokka:Vuonna 1993 syntyneet Luokka:Elävät henkilöt
Oscar Andersson

Johan Anders Oskar Andersson (8. joulukuuta 1813 Tukholma – 13. tammikuuta 1866 Malmö) oli ruotsalainen Suomessa asunut näytelmäkirjailija ja runoilija. Andersson kirjoitti komedian Skomakaren och hans fru yhdessä Jakob Gabriel Leisteniuksen (1821–1858) kanssa. == Näytelmiä == * Skomakaren och hans fru : komedi med sång i 2 akter ; imitation af Oscar Andersson ; kupletterna af J. G. Leistenius. J. C. Frenckell & Son, Helsingfors 1848 == Lähteet == * Luokka:Suomalaiset näytelmäkirjailijat Luokka:Vuonna 1813 syntyneet Luokka:Vuonna 1866 kuolleet
Eadsige

Eadsige (k. 1050) oli Canterburyn arkkipiispa Hänen tiedetään olleen St Martinsin piispa ennen kuin hänestä tuli arkkipiispa vuonna 1038 ja kruunanneen Edvard Tunnustajan kuninkaaksi 3. huhtikuuta 1043. Noin vuosi kruunajaisten jälkeen hän sairastui vakavasti, minkä vuoksi Edward ja jaarli Godwin nimittivät Siward-nimisen apotin hänen sijaisekseen. Hän palasi arkkipiispaksi vuonna 1048 ja kuoli lokakuussa 1050. ==Lähteet== Luokka:Canterburyn arkkipiispat Luokka:Brittiläiset pyhimykset Luokka:Syntymävuosi tuntematon Luokka:Vuonna 1050 kuolleet
Hannes Fuchs

Hannes Fuchs (s. 9. maaliskuuta 1972 Linz) on itävaltalainen entinen sulkapalloilija. Hän edusti seuratasolla BSC 70 Feibra Linziä. Fuchs osallistui olympialaisiin ensimmäistä kertaa Barcelonassa 1992. Hän pelasi tuolloin sekä kaksinpelissä että nelinpelissä, jossa hän oli Jürgen Kochin pari. Fuchs pääsi kaksinpelissä toiselle kierrokselle, mutta putosi Kochin kanssa nelinpelissä jo ensimmäisen ottelun jälkeen. Fuchs putosi kaksinpelissä toisella kierroksella myös MM-kisoissa 1993, joissa hän hävisi Thaimaan Sompol Kukasemkijille. Hän voitti vuoden 1994 EM-kilpailuissa ensimmäisellä kierroksella irlantilaisen Bruce Toppingin, mutta putosi toisessa ottelussa hävittyään Tanskan Michael Søgaardille suoraan kahdessa erässä. Fuchs osallistui Atlantan olympialaisissa 1996 vain kaksinpeliin, jossa hän putosi jälleen toisella kierroksella, jolla hän hävisi Thomas Stuer-Lauridsenille. == Lähteet == Luokka:Itävaltalaiset sulkapalloilijat Luokka:Vuonna 1972 syntyneet Luokka:Elävät henkilöt
Gabriel Chaves

Gabriel "Gabby" Chaves (s. 7. heinäkuuta 1993 Bogotá) on kolumbialainen moottoriurheilija. Voitettuaan lukuisia karting-sarjojen mestaruuksia hän siirtyi vuonna 2007 Skip Barber -sarjoihin Yhdysvaltoihin. Vuonna 2008 Chaves siirtyi Formula BMW -sarjaan. Hän sijoittui neljänneksi Formula BMW Pacific ja sijalle 14 Formula BMW World Finals -sarjassa. Chaves jatkoi sarjassa vuonna 2009 voittaen Amerikan Formula BMW-sarjan mestaruuden. Vuonna 2010 hän kilpaili Italian F3-mestaruussarjassa sijoittuen kymmenenneksi saavuttaen Vuoden tulokas -palkinnon. Vuonna 2011 Chaves kilpaili GP3-sarjassa Addax- tallissa. Hän ajoi neljänneksi Valencian kilpailussa. Sprinttikilpailussa hän oli viides. Chaves keräsi kauden aikana 8 pistettä sijoittuen sijalle 19. Vuonna 2012 Chaves ajaa Star Mazda Championship-sarjassa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2011 Addax Team TUR FEA 10 TUR SPR 12 ESP FEA 13 ESP SPR 6 EUR FEA 4 EUR SPR 5 GBR FEA Kesk. GBR SPR 14 GER FEA 27† GER SPR 17 HUN FEA 23 HUN SPR Kesk. BEL FEA 16 BEL SPR 16 ITA FEA 17 ITA SPR 7 8 19. Luokka:Kolumbialaiset autourheilijat Luokka:Vuonna 1993 syntyneet Luokka:Elävät henkilöt Luokka:GP3-kuljettajat
Northern Football League

Northern Football League on englantilainen alueellinen jalkapallosarja, joka käsittää sarjajärjestelmän yhdeksänneksi ja kymmenenneksi korkeimmat sarjatasot Koillis-Englannissa. Northern Football Leaguen korkein sarjataso on Division One ja sen alapuolella on Division Two. Sarjasta on mahdollista Northern Premier Leaguen alimpaan divisioonaan mikäli seura täyttää sen kriteerit. == Joukkueet kaudella 2021-2022 == === Division One === *Ashington *Billingham Town *Bishop Auckland *Consett Belle *Crook Town *Guisborough Town *Newcastle Benfield *Newton Aycliffe *North Shields *Northallerton Town *Penrith *Redcar Athletic *Ryhope Colliery Welfare *Seaham Red Star *Sunderland RCA *Thornaby *West Auckland Town *West Allotment Celtic *Whickham *Whitley Bay === Division Two === *Bedlington Terriers *Billingham Synthonia *Birtley *Blyth Town *Boldon CA *Brandon United *Carlisle City *Chester-le- Street Town *Durham City *Easington Colliery *Esh Winning *Heaton Stannington *Horden CW *Jarrow *Newcastle University F.C. *Redcar Town *Ryton & Crawcrook Albion *Sunderland West End *Tow Law Town *Washington FC *Willington == Lähteet == == Aiheesta muualla == * Northern Football Leaguen viralliset sivut Luokka:Englannin jalkapallosarjat
Polttotaso

Polttotaso on pinta linssin takana, jolle kaikkien eri suunnista tulevien yhdensuuntaisten valonsädekimppujen suuntakohtainen polttopiste asettuu. Esimerkiksi kameran filmi tai kuvakenno on polttotasolla ja seuraa polttotasoa jos kameran fokus on äärettömässä. Toisinpäin, polttotasolla olevat valonlähteet aiheuttavat kukin yhdensuuntaisen valonsäteen linssin toiselle puolelle. Myös linssin edessä on polttotaso, jos fokus on lähellä, ja silloin terävyysalue on välittömästi polttotason etu- ja takapuolella, ja sitä kauempana tai lähempänä on bokeh-ilmiö. Vastaava asia on myös parabolisille peileille ja mikroaalto- ja satelliittiantenneille. Luokka:Valokuvauksen optiikka en:Cardinal_point_(optics)#Focal_planes
Tšekin naisten jalkapallomaajoukkue

Tšekin naisten jalkapallomaajoukkue edustaa Tšekkiä jalkapallon naisten maajoukkuetasolla. Joukkuetta hallinnoi Tšekin jalkapalloliitto. Se ei ole koskaan itsenäisyytensä aikana selviytynyt lajin arvokisoihin. Osana Tšekkoslovakiaa joukkue ei saanut osallistumisoikeutta vuosina 1984-1993. Tšekin sijoitus FIFA:n kansainvälisessä rankingissa on 29:s maaliskuussa 2019. == Arvokisat == === Maailmanmestaruuskilpailut === * 1991 - Ei osallistunut, osa Tšekkoslovakiaa * 1995–2019 - Ei selviytynyt karsinnoista === Euroopan- mestaruuskilpailut === * 1984–1993 - Ei osallistunut, osa Tšekkoslovakiaa * 1995–2017 - Ei selviytynyt karsinnoista === Olympialaiset === * 1996–2016 - Ei selviytynyt karsinnoista == Lähteet == Luokka:Naisten jalkapallomaajoukkueet Luokka:Tšekin jalkapallo
Carl McCunn

Carl McCunn (1946–1981) oli yhdysvaltalainen luontokuvaaja. == Tausta == McCunn syntyi Länsi-Saksassa, missä hänen isänsä Donovan McCunn palveli armeijassa.. McCunn valmistui 1964 high schoolista. Pian hän liittyi laivastoon, josta erosi 1969. Vuonna 1970 McCunn muutti Anchorageen Alaskaan. == Kohtalokas kuvausretki == Lentäjä jätti vuonna 1981 McCunnin lentokoneesta seudulle, jossa hän oli vuonna 1976 ollut Brooksvuorilla. Paikka on noin 360 kilometriä Fairbanksista koilliseen. McCunn uskoi, että lentäjä noutaisi hänet syksyllä, mutta hän oli unohtanut sopia lentäjän kanssa noutoajan. Hän odotti turhaan lentokonetta elokuun alussa. Elokuun puolivälissä oli jo selvää, ettei lentäjä tulisi. McCunn alkoi metsästää mukanaan olleilla aseilla lintuja ja koetti kuivata pyydystämänsä karibun lihaa. McCunn oli varmuuden vuoksi lähettänyt muutamalle ystävälleen ja isälleen kartat sijainnistaan. McCunnin isä ei kuitenkaan tiennyt, milloin hänen poikansa oli määrä palata retkeltä. McCunn näki elokuun lopussa poliisin lentokoneen, jolle hän heilutti laukkuaan. Poliisi ei ymmärtänyt rajusti laukkuaan heiluttaneen McCunnin olleen hädässä, varsinkin kun kolmannella ylilentokerralla McCunn käveli ripeästi kohti telttaansa. Jostain syystä McCunn ei siirtynyt noin kahdeksan kilometrin päässä olevaan metsästysmajaan, jonka paikan poliisi oli näyttänyt McCunnille kartalta antaessaan tälle tämän lähtiessä neuvoja. Syyskuussa alkoi sataa lunta ja riista käydä harvinaisemmaksi. McCunn koetti rakentaa ansoja jäniksille. Lokakuun puolenvälin tienoilla McCunn alkoi olla kylmissään. Hän kilpaili jänissaaliista susien ja kettujen kanssa. Ruoka loppui marraskuussa. McCunn suunnitteli lähtevänsä jalkaisin 120 kilometrin päähän Fort Yukoniin. Kiitospäivänä McCunnia heikotti ja paleli. McCunn oli säästänyt itseään varten yhden patruunan ja ampui kiväärillä itsensä. Etsijät löysivät McCunnin jäätyneen laihan ruumiin 2. helmikuuta. == Katso myös == * Christopher McCandless == Lähteet == Luokka:Itsemurhan tehneet Luokka:Yhdysvaltalaiset valokuvaajat Luokka:Vuonna 1946 syntyneet Luokka:Vuonna 1981 kuolleet
Domnítsa Lanítou-Kavounídou

Domnítsa Lanítou-Kavounídou (, 7. huhtikuuta 1916 Limassol, Limassolin alue, Kypros – 20. kesäkuuta 2011) oli kreikkalainen olympiaurheilija. Hän osallistui yleisurheilijana Berliinin olympialaisiin 1936 ja Lontoon olympialaisiin 1948 100 metrille ja 80 metrin aitoihin. Hän oli Kreikan urheilun johtohahmoja. ==Lähteet== Luokka:Kreikkalaiset pika-aitajuoksijat Luokka:Kreikkalaiset pikajuoksijat
Lady Snowblood

Lady Snowblood () on Toshiya Fujitan ohjaama japanilainen elokuva vuodelta 1973. Elokuva perustuu japanilaiseen sarjakuvaan Shurayukihime, jossa tytär kostaa isänsä ja veljensä murhan sekä äitinsä raiskauksen syyllisille kovimman kautta. Vuonna 1974 elokuvalle ilmestyi jatko-osa Shurayukihime: Urami Renga. == Juoni == Elokuva on episodimainen kostotarina, jossa ei edetä kronologisesti. Elokuvan päähenkilö Yuki syntyy vankilassa, ja äiti vannottaa tyttärensä ottamaan huolekseen verikoston miehensä ja poikansa murhanneille. Äidin vankitoverit huolehtivat tytöstä, ja eräs munkki opettaa hänelle taistelutaitoja. Tappajien ja raiskaajien löytäminen kahdenkymmenen vuoden jälkeen ei kuitenkaan ole helppoa. Kostoretkellään Yuki myös ystävystyy nuoren toimittajan kanssa. Tämä paljastuu lopulta yhden murhaajan pojaksi. == Näyttelijät == == Vaikutus == Quentin Tarantino lainasi paljon vaikutteita elukuvasarjaansa Kill Bill Lady Snowbloodista, ja elokuvan päähenkilö Yuki Kashimaa näyttelevä Meiko Kaji laulaa elokuvien tunnussävelmän Shura no hana. Luokka:Vuoden 1973 japanilaiset elokuvat Luokka:Raiskaus ja kosto -elokuvat
Ed Wardle

Ed Wardle on skotlantilainen seikkailija, joka on tuottanut ja ohjannut television dokumenttielokuvia ja näytellyt niissä. Wardle kiipesi onnistuneesti Mount Everestin huipulle vuonna 2007 kuvaten samalla Discovery Channelille elokuvaa Beyond the Limit. Hän kävi Mount Everestin huipulla vielä toistamiseen samana vuonna.About the series Discovery Channel. Arkistoitu versio. Wardle osallistui opastetulle pohjoisnaparetkelle vuonna 2008.Ed Wardle's Biography Channel 4 == Yksin erämaassa == Wardle lennätettiin 2009 Yukonin territorioon asumattomaan erämaahan Kanadaan tekemään dokumenttielokuvaa Alone in the Wild jossa hän eli yksin luonnossa sillä, mitä lain mukaan sai kerätä ja pyydystää. Elokuva tehtiin Channel 4:lle ja Discovery Channelille Tincup Laken lähistöllä. Ainoa yhteys ulkomaailmaan oli Twitter. Videopäiväkirjassa näkyy yksinäisyyden ja ravinnon saannin vaikeus. Wardlella oli kivääri ja onkiFilmmaker rescued from Yukon wilderness. Wardle aikoi alkujaan viipyä kolme kuukautta erämaassa, mutta hän nälkiintyi ja laihtui seitsemässä viikossa melkein 15 kg. Wardle eli mm. mustikoilla ja onkimillaan harjuksilla. Vaikka Wardlesta tuntui, että hän oli syönyt kyllin hän laihtui ja hänen pulssinsa hidastui luultavasti siksi, ettei hän saanut ravintoa kyllin. Viidennellä viikolla Wardle kertoi National Gaographicille lähettämässään videopostissa, ettei hän voinut niin hyvin kuin pitäisi. Niinpä Wardle pyysi apua ja 22. elokuuta 2009 ja pelastajat noutivat hänet. Jälkikäteen Wardle kertoi, että Alaskan erämaassa käynti oli rankinta, mitä hän oli koskaan tehnyt, mutta myös parasta. Arvostelijoiden mielestä Wardle ei menestynyt erämaassa hyvin, koska hänellä ei ollut kaikkia nimenomaan Alaskan erämaassa tarvittavia taitoja ja varusteita. == Katso myös == *Christopher McCandless *Carl McCunn == Lähteet == == Aiheesta muualla == *edwardle.tv Luokka:Skotlantilaiset henkilöt Luokka:1970-luvulla syntyneet Luokka:Elävät henkilöt
John Brown and Company

John Brown and Company oli skotlantilainen laivanrakennusyritys, joka valmisti useita merkittäviä aluksia, kuten RMS Lusitanian, HMS Hoodin, HMS Repulsen, RMS Queen Maryn, RMS Queen Elizabethin ja RMS Queen Elizabeth 2:n. Yhtiön kulta-aikaa oli 1900-luvun alkupuoli, jolloin se oli yksi maailman merkittävimmistä telakoista. Tämän jälkeen se joutui kiristyvään kilpailutilanteeseen Itä-Euroopan ja Kaukoidän telakoiden kanssa. Yhtiö liitettiin 1968 muiden Clydejoen varrella olevien telakoiden kanssa yhteen, ja ne muodostivat Upper Clyde Shipbuilders -nimisen konsortion, joka kuitenkin lakkautti telakkatoimintansa jo vuonna 1971. Suunnitteluyhtiönä se kuitenkin jatkoi menestyksekkäästi, kunnes Trafalgar House osti sen 1986. Trafalgar House piti koko osakekannan, ja yrityksen toiminta jatkui vuoteen 1996, jolloin Kvaerner osti Trafalgar Housen. Kvaerner sulki suunnittelutoimiston 2000. Upper Clyde Shipbuildersin telakan osti Marathon Oil, joka myi sen edelleen 1980 UiE Scotlandille Pohjanmeren öljylauttojen valmistamiseksi. Telakka suljettiin 2001. == Historia == James ja George Thomsonin perustama suunnittelu- ja laivanrakennusyritys J & G Thomson avasi Clydebankiin telakan 1851 nimellä Clyde Bank Iron Shipyard. Telakan ensimmäinen alus SS Jackal valmistui seuraavana vuonna, ja sen jälkeen yhtiö valmisti Cunardille SS Juran 1854 ja SS Russian 1867. 1870-luvun alussa veljekset jäivät eläkkeelle ja siirsivät yrityksensä vanhemman veljeksen pojille. Yritys perusti uuden telakan Cart- ja Clydejokien yhtymäkohtaan, jossa kyettiin valmistamaan suurempia aluksia. Yhtiön laajeneminen ja sen työvoiman asuttaminen johti Clydebankin kaupungin syntymiseen. Sheffieldiläinen terästehdas John Brown and Company osti yhtiön Clydebankin telakan 1899. *
Richard Proenneke

Richard Louis ”Dick” Proenneke (4. toukokuuta 1916 Iowa – 20. huhtikuuta 2003) oli yhdysvaltalainen luontoharrastaja, joka eli Alaskan syrjäseudulla 30National Park Service: Proenneke's Cabin vuotta muun muassa luonto- ja säähavaintoja tehden. Aikaisemmin hän oli tehnyt työkseen maataloustöitä. Proenneke vieraili Twin Lakesin alueella ensimmäistä kertaa vuonna 1962. Vuonna 1967 hän alkoi rakentaa sinne mökkiä, joka valmistui seuraavana vuonna. Proenneken päiväkirjat toimitti kirjamuotoon hänen ystävänsä Sam Keith ja kirja One Man’s Wilderness julkaistiin 1973. Toisen osan, More Readings From One Man’s Wilderness, toimitti vuosien 1974–1980 päiväkirjojen perusteella Proenneken ystävä John Branson. Hänen omien videoidensa pohjalta tehtiin dokumenttielokuva Alone in the Wilderness vuonna 2003. ==Lähteet== ==Aiheesta muualla== * Alone in the Wilderness Luokka:Yhdysvaltalaiset henkilöt Luokka:Vuonna 1916 syntyneet Luokka:Vuonna 2003 kuolleet
Frans Wilhelm Gustaf Hjelt

Frans Wilhelm Gustaf Hjelt (22. toukokuuta 1819 Turku – 26. syyskuuta 1889 Turku) oli suomalainen rovasti, moninkertainen valtiopäivämies ja lukion rehtori. Hjeltin vanhemmat olivat filosofian maisteri, kirjanpainaja ja kirjakauppias Christian Ludvig Hjelt ja Hedvig Lovisa Chytræus. Hän pääsi ylioppilaaksi Turun lukiosta 1836 ja valmistui filosofian kandidaatiksi ja maisteriksi 1840. Hjelt opiskeli Uppsalassa 1842–1843. Hänet vihittiin papiksi 1847. Hjelt toimi Helsingin yliopiston kreikan kirjallisuuden dosenttina 1844–1845. Hän oli Turun lukiossa vt. lehtorina 1840–1842 ja 1843–1845, roomalaisen kirjallisuuden lehtorina 1845–1872 sekä lukion rehtorina 1858–1872. Hjelt toimi Maarian seurakunnan prebendakirkkoherrana 1860–1886 ja Turun tuomiorovastina 1885–1889. Hän sai rovastin arvon 1860. Hjelt osallistui valtiopäiville pappissäädyn edustajana 1867, 1872, 1877, 1882, 1885 ja 1888. Hän oli valtiopäivien toimitusvaliokunnan puheenjohtaja 1882 ja talousvaliokunnan puheenjohtaja 1882. Hjelt oli Suomen Pankin tilintarkastajana 1863–1872 ja 1886–1888, pankkivaltuusmiehenä 1872–1885 sekä pankkivaltuusmiesten puheenjohtajana 1882–1885. Lisäksi Hjelt oli kirkollis– ja kouluvirkakunnan leski– ja orpokassan johtokunnan jäsen 1860–1872 (johtokunnan puheenjohtaja 1862–1872), Suomen talousseuran johtokunnan puheenjohtaja 1870–1889 sekä Maalaisten palovakuutusyhtiön johtokunnan jäsen 1875–1885 ja johtokunnan puheenjohtaja 1886–1889. Hjelt oli naimisissa vuodesta 1846 Maria Johanna Teodora von Hellensin kanssa. Heillä oli kahdeksan lasta joista kolme kuoli pieninä. Frans Hjelt oli arkkiatri Otto E. A. Hjeltin veli. == Teoksia == * De Digammate, väitöskirja. 1844 == Lähteet == * * Helsingin yliopiston opettaja– ja virkamiesmatrikkeli 1640–1917, osa H–O Luokka:Suomalaiset kirjailijat Luokka:Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1819 syntyneet Luokka:Vuonna 1889 kuolleet
Josef Mandelstam

Josef Mandelstam (18. toukokuuta 1846 Poltava – 15. helmikuuta 1911 Helsinki)Helsingin yliopiston opettaja- ja virkamiesmatrikkeli 1640–1917, osa H–O oli venäjänjuutalainen oppinut, joka toimi Helsingin yliopiston venäjän kielen ja kirjallisuuden professorina vuosina 1897–1911. Mandelstamin vanhemmat olivat kauppias Emeljan Mandelstam ja Anna Mandelstam. Hän pääsi ylioppilaaksi Harkovassa 1864 ja valmistui filosofian kandidaatiksi 1869 ja lisensiaatiksi 1874. Hän toimi opettajana lukioissa ja paašikouluissa vuosina 1870–1895 Orjolissa, Harkovassa ja Pietarissa. Hän sai 1877 kollegiasessorin, 1881 hovineuvoksen, 1885 kollegineuvoksen ja 1889 valtioneuvoksen arvonimet. Mandelstam oli Katarinainstituutin tarkastajana Pietarissa 1891–1897 ja Pietarin yliopiston vertailevan mytologian yksityisdosenttina 1895. Vuonna 1897 Mandelstam sai professuurin Helsingistä ja asettui Suomeen, johon hän pian kotiutui. Vuonna 1907 hänet vihittiin Helsingin yliopiston kunniatohtoriksi. Juutalaissukuinen Mandelstam oli siinä määrin liberaali, että kuultuaan hänen luentonsa Vjatšeslav von Plehwe totesi, että Venäjällä tuollainen professori ei kauaa pysyisi virassa. Mandelstamin ympärille syntyi vuoden 1908 alussa huomiota herättänyt kohu: Hän oli arvostellut Hufvudstadsbladetissa jyrkin sanoin Uusi Suomi -lehden ja vanhasuomalaisten Venäjän-politiikkaa Suomen asemalle vahingolliseksi, minkä seurauksena vanhasuomalaisia tukeneet ylioppilaat järjestivät helmikuun alussa useita häirintämielenosoituksia Mandelstamin luennoilla vaatien hänen eroaan.Matti Klinge (toim.): Helsingin yliopisto 1640–1990: Keisarillinen Aleksanterin yliopisto 1808–1917, s. 455, 825, 867–869. Otava, Helsinki 1989. Mandelstam ei kuitenkaan eronnut.Mandelstamin juttu, Seura, 04.05.1938, nro 18, s. 22, Kansalliskirjaston digitaaliset aineistot Josef Mandelstam oli naimisissa kolme kertaa: * Varvara Kryloffin (k. 1896) kanssa * Vera Nikolajevna Sabellon (k. 1906) kanssa * vuodesta 1907 Kerstin Sergeliuksen kanssa Kirjailija Karin Mandelstam oli Josef Mandelstamin tytär tämän kolmannesta avioliitosta. ==Julkaisut== * Svensk-rysk ordbok. Enligt uppdrag av kejserliga senaten för Finland. Utarbetad af J. Mandelstam och A. Igelström, Finska litteratursällskapet tr. 1905 == Lähteet == Luokka:Venäläiset professorit Luokka:Keisarillisen Aleksanterin-Yliopiston professorit Luokka:Suomen venäläiset Luokka:Suomen juutalaiset Luokka:Vuonna 1846 syntyneet Luokka:Vuonna 1911 kuolleet